b'\n_START_ARTICLE_\nRideskolen (dokumentarfilm)\n_START_SECTION_\nHandling\n_START_PARAGRAPH_\nRideskolen er hele verden for mange piger. I hvert fald for Misse p\xc3\xa5 ni \xc3\xa5r - "N\xc3\xa5r jeg rider p\xc3\xa5 Frederik bliver jeg glad indeni", og Emilie p\xc3\xa5 tolv - "Det var k\xc3\xa6rlighed ved f\xc3\xb8rste blik". De er to af Gentofte Sportsrideskoles hesteglade piger. Den f\xc3\xb8rste dr\xc3\xb8mmer om at blive hestetr\xc3\xa6kker og den anden om at eje en hest og blive konkurrencerytter. Men det er dyrt at eje eller have part i heste. Og sk\xc3\xa6bnen blander kortene, s\xc3\xa5 det bliver Misse, som rider, og Emilie, der tr\xc3\xa6kker Frederik ved en minikonkurrence p\xc3\xa5 skolen. Men tr\xc3\xa6ningen og sliddet forts\xc3\xa6tter. Ligeledes g\xc3\xb8r dr\xc3\xb8mmene og h\xc3\xa5bet.'